White Christmas (sang)

«White Christmas» er en amerikansk sang med melodi og tekst av Irving Berlin. Den minnes en gammeldags julesetting. Versjonen med Bing Crosby er den bestselgende versjonen noensinne.Forklaringene varierer når det gjelder når og hvor sangen ble skrevet. En historie går ut på at Berlin skrev den i 1940 ved bassengkanten på La Quinta Hotel i La Quinta, California. Han satt ofte oppe hele natten og skrev. Berlin fortalte sin sekretær: «Grip pennen og skriv ned sangen. Jeg skrev nettopp den beste sangen jeg noensinne har skrevet - skitt, jeg skrev nettopp den beste sangen noen noensinne har skrevet!»
«I want you to take down a song I wrote over the weekend. Not only is it the best song I ever wrote, it's the best song anybody ever wrote.»


== Crosbys versjon ==
Den første offentlige fremførelsen av sangen var med Crosby på hans radioshow The Kraft Music Hour (NBC) første juledag 1941. Opptaket eies i dag av Crosby Estate. I 2011 fikk CBS news sunday morning låne en kopi av opptaket til bruk i tv-programmet.Han spilte inn sangen på plate med The John Scott Trotter Orchestra og The Ken Darby Singers på bare 18 minutter 29. mai 1942. Den ble utgitt 30. juli som en del av et 78 plate-album med seks sanger fra filmen Irving Berlin Schlager Parade Holiday Inn (Holiday Inn).I begynnelsen så ikke Crosby noe spesielt med sangen. Han sa kun: «Jeg tror ikke vi har noen problemer med den, Irving».
Sangen gjorde det dårlig til å begynne med og ble overskygget av filmens første hitsang «Be Careful, It's My Heart».I slutten av oktober 1942 toppet imidlertid «White Christmas» Your Hit Parade-listen. Den fortsatte å ligge i den posisjonen et godt stykke inn i det nye året.Den har ofte blitt beskrevet som en blanding av melankoli («just like the ones I used to know») med trøstende bilder av hjemmet («where the treetops glisten») skapte særskilt gjenklang hos lytterne under den andre verdenskrig. Armed Forces Network ble oversvømt med forespørsler om å spille sangen.I 1942 alene tilbrakte Crosbys innspilling elleve uker på  toppen av Billboard-listene. Hans originalversjon lå øverst på Harlem Hit Parade, Crosbys første plassering på denne afrikansk-amerikanskorienterte listen noensinne.
Gjenutgitt av Decca Records vendte «White Christmas» tilbake til førsteplassen i julesesongene 1946 og 1947 (på listen datert 4. januar 1947) og ble således den første singlen med tre separate plasseringer på toppen av den amerikanske listen. Innspillingen ble en gjenganger på listen og dukket opp igjen 20 separate ganger årlig på poplisten innen Billboard skapte en egen Christmas-liste for juleutgivelsene.
Sangen fikk en Academy Award for Best Original Song. I filmen fremfører Crosby sangen som en duett med skuespilleren Marjorie Reynolds (selv om hennes stemme ble dubbet av Martha Mears). Den nå kjente scenen var ikke filmskapernes opprinnelige plan. Ifølge manuskriptet, slik en opprinnelig hadde forestilt seg det, var det Reynolds og ikke Crosby som skulle fremføre sangen.Den kjente versjonen av «White Christmas», som høres mest i dag, er ikke den Crosby spilte inn på plate i 1942. Crosby ble innkalt til Decca Studios 18. mars 1947 for å gjeninnspille sporet. Masteren fra 1942 hadde blitt ødelagt på grunn av sin hyppige bruk. Bestrebelser ble gjort på å eksakt fremstille den originale innspillingssessionen igjen og Crosby ble igjen backet av The Trotter Orchestra og The Darby Singers. Det er raffinerte forbedringer i orkestreringen, mest notabelt med tillegget av celesta og fløyter for å live opp innledningen.
Crosby var avvisende til sin rolle i sangens suksess og sa senere at «ei kaie med hareskår kunne ha sunget den suksessfullt», men Crosby var forbundet med den i resten av sin karriere.


== Salgstall ==
Crosbys single «White Christmas» har blitt kreditert for 50 millioner solgte eksemplarer, det meste for noen utgivelse. Guinness Book of Records har listet den som en 100 millioner-selger og omfatter alle versjoner, innbefattet albumer. Crosbys julesamling «Merry Christmas» ble første gang utgitt på LP i 1949 og har aldri vært out-of-print siden.


== Historisk betydning ==
Its Ranked rangerte Crosbys versjon av «White Christmas» som nummer én-julesangen i sin Top 40 Christmas Songs of all time-liste.
I 1999 inkluderte National Public Radio den i NPR 100, som siktet på å samle alle viktige amerikanske musikalske verk fra det 20. århundre.
I 2002 var versjonen var 1942 én av 50 historisk betydningsfulle innspillinger valgt ut det året av Library of Congress for å bli lagt til National Recording Registry.
Innspillingen ble kringkastet på radio 30. april 1975 som et hemmelig forhåndsavtalt signal for å fremskynde den amerikanske evakueringen av Saigon.


== Opprinnelig innledning ==
Irving Berlins åpningstakter har ofte blitt droppet på flere innspillinger, men er tatt med på LP-platen A Christmas Gift for You from Phil Spector, hvor den ble sunget av Darlene Love.


== Andre versjoner ==
Ralph Flanagan og Hans Orkester Refr.: Harry Prime. Innspilt i New York City 5. oktober 1949. Utgitt av RCA Victor Records med katalognummer 30-0009 (i USA). Den ble også utgitt på His Master's Voice JO 204, på His Master's Voice GY 823 og på His Master's Voice A.L. 3068 (sistnevnte i Norge).
Eddie Fisher with Hugo Winterhalter's orchestra & chorus. Innspilt i Manhattan Center, New York City, 15. juli 1952. Utgitt av RCA Victor Records med katalognummer 20-4910 (i USA) og av EMI på His Master's Voice-etiketten med katalognumrene B 10779 og JO 420. I Norge ble den utgitt på His Master's Voice A.L. 3456. 
Andrea Bocelli har spilt inn «White Christmas». Den ble utgitt på hans første julealbum My Christmas i 2002.
Michael Bolton har spilt også inn «White Christmas». Den ble utgitt på hans album Timeless: The Classics i 1992.
Boy George har gjort en coverversjon i 2009, som ble utgitt på single i digitalt nedlastingsformat.
The Drifters' versjon av «White Christmas» fra 1954 demonstrerte talentene til ledesangeren Clyde McPhatter og bassen til Bill Pinkney. I tiår ble sangen primært spilt på R&B-radiostasjoner.
Den har en fremtredende plass i filmen Hjemme alene, i scenen hvor hovedrollefiguren Kevin anbringer sin fars aftershawe, men han mimer teksten. Så forskjellige radiostasjonsformater som oldies, adult contemporary, Top 40 og country begynte å spille The Drifters' versjon. Sangen var senere med i filmen Nå er det jul - igjen (The Santa Clause).I 1963 spilte Jimmy McGriff inn sangen. Den ble utgitt på hans album Christmas With McGriff.
En coverversjon med Stiff Little Fingers er med på gruppas amerikanske albumutgivelse Hanx!.
I 2009 laget Twisted Sister med Doro Pesch en coverversjon. Den ble utgitt på deres album A Twisted Christmas med tysk/engelsk tekst.
Mason Ramsey spilte inn sangen og ga den ut på singel i 2018.


== Norsk versjon ==
Arne Paasche Aasen og Finn Sidselrud har skrevet  norsk tekster. Paasche Aasens norske verjon er «Min barndoms jul». Sidselsruds versjon heter «White Christmas».


=== Innspillinger ===
De to Musica-platene er samme innspilling.


== Listeplasseringer ==


== Referanser ==